**Záróvizsga tudnivalók**



### KÖRNYEZETMÉRNÖKI BSc szakos végzős hallgatók számára

2024/25. tanév I. félévére

 A záróvizsga a tantervben meghatározottak szerint több részből áll:

* szakdolgozat megvédése (**D**), (prezentáció a szakdolgozatról, majd kérdésekre észrevételekre adott válasz)
* szóbeli vizsga:

#### Környezeti elemek védelme tantárgycsoport témakörei

* 1. **Specializációtól függően:**

##### B1: Környezettechnológia tantárgycsoport témakörei;

Záróvizsga tantárgyak:

##### Környezettechnológia specializáció:

Levegőtisztaságvédelem, Vízgazdálkodás és vízminőségvédelem, Talajvédelem, Természet-, táj- és vízi, környezetvédelem, Zaj- és rezgésvédelem, Hulladékgazdálkodás, Környezetvédelmi műveletek, Környezetgazdálkodás, Környezeti állapotértékelés, hatásvizsgálat c. tantárgyak témaköreiből

##### Környezetmenedzsment specializáció:

Levegőtisztaságvédelem, Vízgazdálkodás és vízminőségvédelem, Talajvédelem, Természet-, táj- és vízi, környezetvédelem, Zaj- és rezgésvédelem, Hulladékgazdálkodás, Környezetgazdálkodás, Környezeti állapotértékelés, hatásvizsgálat, Környezetstratégia, Menedzsment, Életcikluselemzés c. tantárgyak témaköreiből.

 A záróvizsga eredményének (**ZV**) kiszámítási módja:

***2011. szeptemberében vagy korábban kezdők, illetve 2014-ben vagy utána kezdők esetében:***

#### ZV= (D+(A+B)/2)/2

ahol: **D** a szakdolgozat Záróvizsgabizottság által meghatározott eredménye, **(A+B)/2** a szóbeli záróvizsgatárgyakátlageredménye

***2012. és 2013. szeptemberében kezdők esetében:***

#### ZV= (D+SZ+(A+B)/2)/3

ahol: **D** a szakdolgozat Záróvizsgabizottság által meghatározott eredménye, **SZ** a szigorlatok átlageredménye,

**(A+B)/2** a szóbeli záróvizsgatárgyak átlageredménye

 ***2022. szeptemberében vagy utána kezdők esetén:***

 A záróvizsga eredményének (**ZV**) kiszámítási módja minden specializáción:

**ZV= (A+B+C)/3**

 ahol: **A:** a tanulmányok egészére számított (halmozott) súlyozott tanulmányi átlag, **B**: a

 szóbeli záróvizsgatárgyak átlageredménye, **C**:a szakdolgozat Záróvizsga bizottság által

 meghatározott eredménye.

A szóbeli záróvizsga követelményeit, a számonkérendő témakörök tematikáját, annak szakirodalmi megjelölésével együtt a tanszék legkésőbb a szorgalmi időszak utolsó hetében teszi közzé. A szóbeli vizsgát a záróvizsga bizottság tagjai ötfokozatú osztályzattal értékelik, majd zárt tanácskozás keretében szavazással állapítják meg a záróvizsga végosztályzatát. Szavazategyenlőség esetén az elnök szavazata dönt. A záróvizsga eredményét a bizottság elnöke hirdeti ki. A záróvizsgáról jegyzőkönyv készül.

##### Sikertelen záróvizsga javítása

Amennyiben a záróvizsga bármelyik része elégtelen, a záróvizsgát az egyetem rendelkezései szerint meg lehet ismételni. Ismételt záróvizsga legkorábban a következő záróvizsga időszakban tehető le.

Ha a bírálók egyértelműen elégtelenre minősítették a szakdolgozatot, akkor a hallgató záróvizsgára nem bocsátható és új szakdolgozatot kell készítenie. Ismételt záróvizsga témakörönként két alkalommal tehető.

##### A záróvizsga bizottság

A záróvizsga bizottság elnökét a szakterület elismert külső szakemberei közül,– a kari tanács egyetértésével – a dékán kéri fel és bízza meg. A kar hagyományainak megfelelően elnök és akadályoztatása esetére elnökhelyettes is felkérésre kerül. A záróvizsga bizottságot az elnökön kívül legalább két tag és szükség szerinti létszámú kérdező tanár (az egyetem tanára, illetve docense) alkotja. A záróvizsga bizottság megbízatása egy évre szól. A hallgatók beosztását a megbízott záróvizsga bizottságokhoz a kari Tanulmányi Osztály teszi közzé.

##### Az oklevél

A sikeres záróvizsga és az előírt nyelvvizsga teljesítésének igazolását követő 30 napon belül akar a hallgató számára az oklevelet kiállítja és kiadja a jogosult részére. Az oklevél kiadásának feltétele középfokú (B2) komplex típusú nyelvvizsga vagy ezzel egyenértékű érettségi bizonyítvány vagy oklevél megléte. Az oklevél a Magyar Köztársaság címerével ellátott közokirat, amely tanúsítja a tanulmányok sikeres elvégzését a környezetmérnöki alapszakon. Tartalmazza a kibocsátó felsőoktatási intézmény nevét, OM-azonosítóját, az oklevél sorszámát,az

oklevél tulajdonosának nevét, születésének helyét és idejét, a végzettségi szint, illetve az odaítélt fokozat és a szak, szakképzettség, szakirány, képzési forma megnevezését, a kibocsátás helyét, évét, hónapját és napját. Tartalmaznia kell továbbá a felsőoktatási intézmény vezetőjének és a záróvizsga bizottság elnökének eredeti aláírását, a felsőoktatási intézmény bélyegzőjének lenyomatát. Ha a záróvizsga időszakában a hallgató nem rendelkezik nyelvvizsgát igazoló okirattal, és ezért az oklevél kiállítására a záróvizsga vizsgaidőszakát követően kerül sor, a záróvizsga-bizottság elnöke helyett a dékán vagy a kar oktatási vezető helyettese is aláírhatja az oklevelet. A kiadott oklevelekről központi nyilvántartást vezetaz egyetem. Ha az oklevél kiadására azért nincs lehetőség, mert a nyelvvizsga- bizonyítványt ahallgató nem tudta bemutatni, a Kar igazolást állít ki. Az igazolás végzettséget és szakképzettséget nem igazol, tanúsítja a záróvizsga eredményes letételét. A kiadott igazolásokról központi nyilvántartást vezet a Kar. Az oklevél minősítésébe a záróvizsga átlageredményét számítjuk. A kiszámított átlageredmény alapján az oklevelet a következőképpen minősítjük:

kiváló 4,81 – 5,00; jeles 4,51 – 4,80; jó 3,51 – 4,50; közepes 2,51 – 3,50;

megfelelt 2,00 – 2,50.

##### A szakdolgozat beadás és értékelése

A fentiek szerint elkészített, a konzulensek által jóváhagyott szakdolgozatot 1 köttetett és digitális példányban is fel kell tölteni az e-Learning felületre a Szakdolgozatkészítés (MK3SZDKK15KX17) című kurzusnál létrehozott feladatkiírásnál word és pdf formátumban is. Továbbá külön fájlként feltöltendő a szakdolgozat kiírás, a témavezetői nyilatkozat és a plágium nyilatkozat aláírva és szkennelve, ezenkívül illetve ha van akkor a Titoktartási szerződés is aláírva és szkennelve pdf formátumban, valamint az egy oldalas Absztrakt/Abstract magyar és angol nyelven. A dokumentumok elnevezése a hallgató nevére történő utalással készüljön. A beadási határidő a **2024/25. tanév I. félévében**:

#### 2024. november 28. 1200 óra

Ezek után a menetrend a következő: a témavezetők a beadás után együtt maradnak és eldöntik, hogy a beadott szakdolgozatok elfogadhatóak-e és bírálatra bocsáthatók-e. Az elfogadást a témavezető kézjegyével igazolja. Csak teljesen kész anyag fogadható el, sem kötési, sem nyomtatási, sem egyéb gondokra való

hivatkozást nem lehet figyelembe venni. A határidő túllépése esetén a szakdolgozat nem vehető be.

Ezután a tanszék eljuttatja bírálatra a szakdolgozatot a bírálónak, akivel a bírálat elvégzését előre egyeztetni kell, a bírálat formátuma a mellékletekben megtalálható.

A bírálónak a bírálatot postán vagy elektronikusan kell eljuttatni a tanszékre

#### 2025. december 06. 1200 óra

időpontig, mert záróvizsgát csak érvényes bírálattal ellátott szakdolgozattal együtt lehet elkezdeni. Ezen a napon fizikálisan vagy online kerül megrendezésre a Záróvizsgához kapcsolódó ***házi védés*** is, ahol a Tanszék oktatóiból álló bizottság eldönti, hogy mely szakdolgozatok terjeszthetők a Záróvizsga Bizottság elé. Ezen minden szakdolgozatot benyújtott és Záróvizsgát tenni akaró hallgatónak **kötelező a részvétel**.

Ugyanekkor a tanszékvezető tájékoztatást ad a hallgatóknak a záróvizsgáztatás végleges rendjéről. A szakdolgozat végleges osztályzatáról a Záróvizsga Bizottság dönt.

**A záróvizsga időpontja:**

**2024. december 17.**

az eddigiekben ismertetett és a későbbiekben kifüggesztett rend szerint.

Debrecen, 2024. szeptember 23.

#### Dr. Kocsis Dénes László

tanszékvezető egyetemi docens

# SZAKDOLGOZAT

(7 mm méretű aranyozott felirat)

N é v :……………….

**D e b r e c e n Évszám**

# SZAKDOLGOZAT

## Szakdolgozat címe

## Készítette: N É V

Környezetmérnöki BSc szakos hallgató

Debrecen Évszám

Sorszám: KM\_BSc-N/L-KT/KM\_01/20...

**SZAKDOLGOZAT**

**………………………………(név)**

végzős környezetmérnök BSc szakos hallgató részére

### ……………………………………………………………… (szakdolgozat címe)

TÉMAVEZETŐ: ……………………………………

(név, beosztás)

…………………………………… (Cég neve, székhelye)

KONZULENS: …………………………………

BEADÁSI HATÁRIDŐ: ………………

Kelt: Debrecen,.

**Dr. Kocsis Dénes László egyetemi docens, tanszékvezető**

### Plágiumnyilatkozat

Diplomamunka készítésére vonatkozó szabályok betartásáról nyilatkozat

Alulírott ………………….…………………… (Neptun kód: ) jelen nyilatkozat aláírásával kijelentem, hogy a

…………………………………………………………………………………………

című szakdolgozat (a továbbiakban: dolgozat) önálló munkám, a dolgozat készítése során betartottam a szerzői jogról szóló 1999. évi LXXVI. tv. szabályait, valamint az egyetem által előírt, a dolgozat készítésére vonatkozó szabályokat, különösen a hivatkozások és idézések tekintetében.

Kijelentem továbbá, hogy a dolgozat készítése során az önálló munka kitétel tekintetében a konzulenst, illetve a feladatot kiadó oktatót nem tévesztettem meg.

Kijelentem, hogy az elektronikusan feltöltött és a papír alapú dokumentum mindenben megegyezik. (TVSZ 24.§ (8). alapján)

Jelen nyilatkozat aláírásával tudomásul veszem, hogy amennyiben bizonyítható, hogy a dolgozatot nem magam készítettem vagy a dolgozattal kapcsolatban szerzői jogsértés ténye merül fel, a Debreceni Egyetem megtagadja a dolgozat befogadását és ellenem fegyelmi eljárást indíthat.

A dolgozat befogadásának megtagadása és a fegyelmi eljárás indítása nem érinti a szerzői jogsértés miatti egyéb (polgári jogi, szabálysértési jogi, büntetőjogi) jogkövetkezményeket.

………………….…………………… hallgató Debrecen,

### TÉMAVEZETŐI NYILATKOZAT

…………….(hallgató neve) ………… neptun kódú, BSc szakos környezetmérnök hallgató által készített szakdolgozat beadását támogatom és egyúttal javaslom a hallgató Záróvizsgára bocsájtását.

Debrecen, 20…….

..

témavezető aláírása

SZAKDOLGOZATHOZ KAPCSOLÓDÓ

### TÉMAVEZETŐI KONZULTÁCIÓT IGAZOLÓ LAP

*végzős hallgatók részére*

a 2024/2025. tanév 1. félévére

**Szakdolgozó hallgató neve:**……………………………………………………………………

**A hallgató évfolyama, szakja:**…………………………………………………………………

**Szakdolgozat címe:**…………………………………………………………………………….

**Szakdolgozat készítésének helye:**……………………………………………………………..

**Konzulens:**……………………………………………………………………………….

**Témavezető:**……………………………………………………………………………….

## Konzultációk igazolása

|  |  |  |  |
| --- | --- | --- | --- |
| **Konzultáció****sorszáma** | **Konzultáció****dátuma** | **Konzultáció****témája** | **Témavezető****igazolása** |
| 1. |  |  |  |
| 2. |  |  |  |
| 3. |  |  |  |
| 4. |  |  |  |

**Megjegyzés:** A Szakdolgozat elfogadásának feltétele a 4 kötelező konzultáción történő megjelenés és azok igazolása.

érdemjegy: ……

#### Debrecen, 20…

**………………….. témavezető**

## A nyomtatványt nem kell a szakdolgozatba kötni, nem képezi annak mellékletét!

SZAKDOLGOZATHOZ KAPCSOLÓDÓ

### KONZULENSI KONZULTÁCIÓT IGAZOLÓ LAP

*végzős hallgatók részére*

a 2024/2025. tanév 1. félévére

**Szakdolgozó hallgató neve:**……………………………………………………………………

**A hallgató évfolyama, szakja:**…………………………………………………………………

**Szakdolgozat címe:**…………………………………………………………………………….

**Szakdolgozat készítésének helye:**……………………………………………………………..

**Konzulens:**……………………………………………………………………………….

**Témavezető:**……………………………………………………………………………….

## Konzultációk igazolása

|  |  |  |  |
| --- | --- | --- | --- |
| **Konzultáció sorszáma** | **Konzultáció dátuma** | **Konzultáció témája** | **Konzulens igazolása** |
| 1. |  |  |  |
| 2. |  |  |  |
| 3. |  |  |  |
| 4. |  |  |  |

#### A szakdolgozat című kurzus aláírásának megadását javaslom.

**Debrecen, 20…**

#### ……………………….. konzulens

**Megjegyzés:** A Szakdolgozat elfogadásának feltétele a 4 kötelező konzultáción történő megjelenés és azok igazolása

**A nyomtatványt nem kell a szakdolgozatba kötni, nem képezi annak mellékletét!**